
Αναμόρφωση του νομικού καθεστώτος των Προγραμμά¬ 
των Σπουδών Επιλογής σταΑ.Ε.Ι. και Τ.Ε.Ι. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

1. Θεσπίζονται στα Α.Ε.Ι. και Τ.Ε.Ι Προγράμματα 
Σπουδών Επιλογής (Π.Σ.Ε.), που λειτουργούν παράλ¬ 
ληλα με τα υφιστάμενα σε αυτά Προγράμματα Σπουδών 
(Π.Σ.). 

2. α) Σκοπός των Π.Σ.Ε. είναι κυρίως η εφαρμογή 
της δια βίου εκπαίδευσης στην τριτοβάθμια εκπαίδευση, 
η συνεχής εκπαίδευση και η διαρκής επιμόρφωση των 
κατόχων τίτλου απολυτηρίου Ενιαίου Λ»;κείου ή άλλου 
ισότιμου ή αντίστοιχου τίτλου δευτεροβάθμιας εκπαί¬ 
δευσης του εσωτερικού ή του εξωτερικού και η διεύ¬ 
ρυνση των εκπαιδευτικών τους επιλογών» σύμφωνα με 
την προβλεπόμενη από την παρ. 3 του άρθρου 1 του 
ν. 1268/1982 και αντίστοιχα από το εδάφιο δ* της παρ. 
3 του άρθρου 1 του ν. 1404/1983 αποστολή των Α.Ε.Ι. 
και Τ.Ε.Ι.. 

β) Τα Π.Σ.Ε. παρέχουν τη δυνατότητα πραγματο¬ 
ποίησης είτε μερικών είτε ολοκληρωμένων σπουδών 
τριτοβάθμιας εκπαίδευσης σε όσους δεν είχαν ή δεν 
χρησιμοποίησαν τη δυνατότητα αυτήν. Επίσης, παρέ¬ 
χουν σε αποφοίτους της τριτοβάθμιας εκπαίδευσης τη 
δυνατότητα συνεχούς ανανέωσης, εκσυγχρονισμού και 
βελτίωσης τα^ν απαραίτητων για την επιστημονική και 
επαγγελματική σταδιοδρομία τους γνώσεων και δεξιο¬ 
τήτων, ως συνέπεια της διαρκούς και ραγδαίας εξέλιξης 
της επιστήμης και της τεχνολογίας. 

γ) Τα Π.Σ.Ε. αποσκοπούν επίσης στην ανάπτυξη 
γνωστικών αντικειμένων συναφών με το σκοπό τους, 
δηλαδή προσαρμοσμένων στις ιδιαιτερότητες της δια 
βίου εκπαίδευσης, με έμφαση σε νέα γνωστικά αντικεί¬ 
μενα που προάγουν τις διατμηματικές συνεργασίες με¬ 
ταξύ του ίδιου ή περισσότερων ιδρυμάτων τριτοβάθμιας 
εκπαίδευσης. 

3. α) Την ευθύνη οργάνωσης και λειτουργίας των 
Π.Σ.Ε. έχουν τα Α.Ε.Ι. και Τ.Ε.Ι.. 

β) Οι προτάσεις για την εκπόνηση των Π.Σ.Ε. 


διαβιβάζονται προς έγκριση στο Υπουργείο Εθνικής 
Παιδείας και Θρησκευμάτων από τον Πρύτανη του Α.Ε.Ι. 
ή τον Πρόεδρο του Τ.Ε.Ι. μέσα σε αποκλειστική προ¬ 
θεσμία ενός μηνός από την περιέλευσή τους σε αυτόν. 

γ) Προτάσεις Π.Σ.Ε. υποβάλλονται στο Υπουργείο 
Εθνικής Παιδείας και Θρησκευμάτων για έγκριση και 
χρηματοδότηση: 

ί) από ένα ή περισσότερα Τμήματα του ίδιου ή δια¬ 
φορετικών Α.Ε.Ι., μετά από απόφαση είτε του Δ.Σ. του 
Τμήματος είτε των Δ.Σ. των αντίστοιχων Τμημάτων του 
Α.Ε.Ι. ή των Α.Ε.Ι., 

ϋ) από ένα ή περισσότερα Τμήματα του ίδιου ή 
διαφορετικών Τ.Ε.Ι., μετά από απόφαση είτε του Συμ¬ 
βουλίου του Τμήματος είτε των Συμβουλίων των αντί¬ 
στοιχων Τμημάτων του Τ.Ε.Ι. ή των Τ.Ε.Ι., 
ΐϋ) από ένα ή περισσότερα Τμήματα του ίδιου ή 
διαφορετικών Α.Ε.Ι. σε συνεργασία με ένα ή περισσό¬ 
τερα Τμήματα του ίδιου ή διαφορετικών Τ.Ε.Ι., μετά από 
απόφαση είτε του Δ.Σ. του Τμήματος είτε των Δ.Σ. 
των αντίστοιχων Τμημάτων του Α.Ε.Ι. ή των Α.Ε.Ι., 
ίν) από ομάδες μελών Δ.Ε.Π. του ίδιου ή διαφορετικών 
Α.Ε.Ι., μετά από απόφαση της Συγκλήτου ή των οικείων 
Συγκλήτων, 

ν) από ομάδες μελών Ε.Π. του ίδιου ή διαφορετικών 
Τ.Ε.Ι., μετά από απόφαση του Συμβουλίου του Τ.Ε.Ι. ή 
των οικείων Συμβουλίων των Τ.Ε.Ι., 
νί) από Τμήμα ή Τμήματα του ίδιου ή διαφορετικών 
Α.Ε.Ι. σε συνεργασία με αντίστοιχα αναγνωρισμένα ιδρύ¬ 
ματα του εξωτερικού, μετά από εισήγηση είτε του Δ.Σ. 
του Τμήματος είτε των Δ.Σ. των αντίστοιχων Τμημάτων 
του Α.Ε.Ι. ή των Α.Ε.Ι. και απόφαση των οικείων Συ¬ 
γκλήτων, 

νϋ) από Τμήμα ή Τμήματα του ίδιου ή διαφορετικών 
Τ.Ε.Ι. σε συνεργασία με αντίστοιχα αναγνωρισμένα ιδρύ¬ 
ματα του εξωτερικού, μετά από εισήγηση είτε του 
Συμβουλίου του Τμήματος είτε των Συμβουλίων των 
αντίστοιχων Τμημάτων του Τ.Ε.Ι. ή των Τ.Ε.Ι. και από¬ 
φαση του Συμβουλίου του Τ.Ε.Ι. ή των οικείων Συμβου¬ 
λίων των Τ.Ε.Ι.. 

4. Κάθε πρόταση Π.Σ.Ε. περιλαμβάνει απαραιτήτως 
τα εξής στοιχεία: 

α) το αντικείμενο του προγράμματος, 
β) τον τίτλο του προγράμματος και του απονεμόμενου 
πτυχίου, 

γ) την ελάχιστη υποχρεωτική διάρκεια φοίτησης στο 
πρόγραμμα, με καθορισμό του αριθμού των απαιτούμε- 
νων μαθημάτων για την απονομή πτυχίου, 

δ) το περιεχόμενο και τη δομή του προγράμματος, 
με αναλυτική παρουσίαση των μαθημάτων, των σεμινα¬ 
ρίων, των πρακτικών ασκήσεων ή εργαστηρίων, που το 
συγκροτούν, καθώς και των ωρών διδασκαλίας, των 
διδακτικών μονάδων και του τόπου διεξαγωγής του 
προγράμματος αναλυτικά, 

ε) την κάλυψη των διδακτικών αναγκών, . 

στ) το ποσοστό εισαγωγής ανά κατηγορία υποψηφίων, 
τα συμπληρωματικά αξιολογικά κριτήρια για την εισα¬ 
γωγή υποψηφίων, καθώς και τους συντελεστές των 
αξιολογικών κριτηρίων για την προτεραιότητα εγγραφής 
φοιτητών ή σπουδαστών, 

ζ) το Τμήμα που έχει τη διοικητική ευθύνη απονομής 
του πτυχίου, πλην των περιπτώσεων (ϋί), (ίν) και (νΐ) 
του εδαφίου γ* της παρ. 3 του παρόντος άρθρου, κατά 
τις οποίες τη διοικητική ευθύνη χορήγησης του πτυχίου 
έχει το Α.Ε.Ι. και των περιπτώσεων (ν) και (νϋ) του 
εδαφίου γ' της παρ. 3 του παρόντος άρθρου, κατά τις 
οποίες τη διοικητική ευθύνη χορήγησης του πτυχίου 
έχει το Τ.Ε.Ι., 

η) τον αριθμό των παρεχόμενων θέσεων ανά ακα¬ 
δημαϊκό έτος, καθώς και τις υπάρχουσες δυνατότητες 
του οικείου Τμήματος ή Τμημάτων σε προσωπικό και 
υλικοτεχνική υποδομή, 

θ) τις ανάγκες σε προσωπικό και υλικοτεχνική υπο¬ 
δομή, το κόστος της αναγκαίας πρόσθετης υλικότεχνι- 
κής υποδομής, το σύνοικό κόστος λειτουργίας, τις 
πηγές και το ύψος της χρηματοδότησης αναλυτικά, 
καθώς και το ύψος και τον τρόπο καταβολής τέλους 
εγγραφής από όσους εγγράφονται στο Πρόγραμμα και 
συμπληρώνουν στο τέλος του ημερολογιακού έτους το 
25ο έτος της ηλικίας τους. 

5. Τα Π.Σ.Ε. εγκρίνονται με απόφαση του Υπουργού 
Εθνικής Παιδείας και Θρησκευμάτων, για την έκδοση 
της οποίας ο Υπουργός Εθνικής Παιδείας και Θρη¬ 
σκευμάτων ασκεί ουσιαστικό έλεγχο μόνο των στοιχείων 
σΤ, ζ*, η’ και θ' της προηγούμενης παραγράφου. Η 
απόφαση αυτή δημοσιεύεται στην Εφημερίδα της Κυ- 
βερνήσεως. 

6. Με απόφαση του Υπουργού Εθνικής Παιδείας και 
Θρησκευμάτων, μετά από γνώμη των αρμόδιων οργάνων 
κατά τις διακρίσεις του εδαφίου Υ της παρ. 3 του 
παρόντος άρθρου των ιδρυμάτων προέλευσης και υ¬ 
ποδοχής, μπορούν να μεταφέρονται σε άλλο ίδρυμα 
τριτοβάθμιας εκπαίδευσης, να μετονομάζονται, να συγ¬ 
χωνεύονται ή να κατατέμνονται λειτουργούντα Π.Σ.Ε.. 

7. Τα Π.Σ.Ε., σύμφωνα προς τον κατά τα ανωτέρω 
αναφερόμενο σκοπό τους, διοικούνται από ίδια όργανα 
ως ακολούθως; α) τη Συνέλευση, β) τον Πρόεδρο και 
γ) το Διευθυντή του Π.Σ.Ε.. 

α) Η Συνέλευση του Π.Σ.Ε. αποτελεί το ανώτατο 
όργανο διοίκησης του Π.Σ.Ε. και απαρτίζεται από μέλη 
Δ.Ε.Π. ή Ε.Π., που διδάσκουν στο Π.Σ.Ε.. Στη Συνέλευση 
μετέχουν κατά ανώτατο όριο τριάντα (30) μέλη και κατά 
κατώτερο έντεκα (11) μέλη Δ.Ε.Π. ή Ε.Π.. Σε περίπτωση 
που τα μέλη Δ.Ε.Π. ή Ε.Π., που διδάσκουν στο Πρό¬ 
γραμμα Σπουδών Επιλογής είναι λιγότερα από έντεκα 
(11), ο αριθμός τους συμπληρώνεται με μέλη Δ.Ε.Π. ή 
Ε.Π. του ίδιου ή συναφούς γνωστικού αντικειμένου 
άλλου ή άλλων Α.Ε.Ι. ή Τ.Ε.Ι. αντίστοιχα με απόφαση 
των οικείων Συγκλήτων ή Συμβουλίων του Α.Ε.Ι.-Τ.Ε.Ι. 
ή των Α.Ε.Ι.-Τ.Ε.Ι.. Σε περίπτωση που τα μέλη Δ.Ε.Π. 
ή Ε.Π., που διδάσκουν στο Π.Σ.Ε. είναι περισσότερα 
από τριάντα (30), διενεργείται κλήρωση με ευθύνη του 
Προέδρου ή Προϊσταμένου του Τμήματος, εφόσον τη 


διοικηπκή ευθύνη απονομής του πτυχίου έχει το Τμήμα 
ή με ευθύνη του Πρύτανη του Α.Ε.Ι. ή του Προέδρου 
του Τ.Ε.Ι., εφόσον τη διοικητική ευθύνη απονομής του 
πτυχίου έχει το Α.Ε.Ι. ή Τ.Ε.Ι.. Κάθε Τμήμα εκπροσω¬ 
πείται στη Συνέλευση αναλογικά με τον αριθμό των 
μαθημάτων που προσφέρει στο Πρόγραμμα. Στη Συνέ¬ 
λευση συμμετέχουν και φοιτητές ή σπουδαστές εγγε¬ 
γραμμένοι στο Π.Σ.Ε,. Στον Κανονισμό λειτουργίας του 
Π.Σ.Ε. προβλέπεται ο τρόπος εκπροσώπησης. Κατά τα 
λοιπά, εφαρμόζονται οι σχετικές διατάξεις που αφορούν 
τη Γενική Συνέλευση του Τμήματος των Π.Σ.. 

β) Ο Πρόεδρος του Π.Σ.Ε. και ο Αναπληρωτής Πρόε¬ 
δρος εκλέγονται από τη Συνέλευση του Π.Σ.Ε. κατ' 
ανάλογη εφαρμογή των διατάξεων περί εκλογής του 
Προέδρου Τμήματος, όταν πρόκειται για Α.Ε.Ι. ή Προϊ¬ 
σταμένου Τμήματος, όταν πρόκειται για Τ.Ε.Ι.. Πρόεδρος 
και Αναπληρωτής Πρόεδρος του Π.Σ.Ε. είναι μέλη Δ.Ε.Π. 
ή Ε.Π. αντίστοιχα που πληρούν τις προϋποθέσεις ε¬ 
κλογής Προέδρου Τμήματος Α.Ε.Ι. ή Προϊσταμένου 
Τμήματος Τ.Ε.Ι. αντίστοιχα. Οι διατάξεις του άρθρου 
12 παρ. 2 του ν. 1268/1982, όπως ισχύουν, για τη 
θητεία του Προέδρου Τμήματος Α.Ε.Ι. εφαρμόζονται 
αναλόγως για τη θητεία του Προέδρου και του Ανα¬ 
πληρωτή Προέδρου του Προγράμματος. 

γ) Ο Διευθυντής Σπουδών εκλέγεται από τη Συνέ¬ 
λευση του Π.Σ.Ε. κατ’ ανάλογη εφαρμογή των διατάξεων 
περί εκλογής Προέδρου Τμήματος, όταν πρόκειται για 
Α.Ε.Ι. ή Προϊσταμένου Τμήματος, όταν πρόκειται για 
Τ.Ε.Ι... Ο Διευθυντής είναι μέλος Δ.Ε.Π. ή αντίστοιχα 
Ε.Π. που πληροί τις προϋποθέσεις εκλογής Διευθυντή 
Τομέα Α.Ε.Ι. ή Προϊσταμένου Τμήματος Τ.Ε.Ι.. Οι δια¬ 
τάξεις του άρθρου 12 παρ. 2 του ν. 1268/1982, όπως 
ισχύουν, για τη θητεία του Προέδρου Τμήματος εφαρ¬ 
μόζονται αναλόγως για τη θητεία του Διευθυντή του 
Προγράμματος. Διευθυντής του Π.Σ.Ε. μπορεί να είναι 
ο Πρόεδρος του Π.Σ.Ε.. 

8. α) Η Συνέλευση του Π.Σ.Ε. αποφασίζει για κάθε 
θέμα που αφορά τη λειτουργία του Προγράμματος. 

β) Ο Πρόεδρος συγκαλεί τη Συνέλευση του Π.Σ.Ε., 
καταρτίζει την ημερήσια διάταξη, προεδρεύει και διευ¬ 
θύνει τις συνεδριάσεις της, εισηγείται στη Συνέλευση 
για τα θέματα της αρμοδιότητάς της, έχει την ευθύνη 
λειτουργίας της Συνέλευσης και μεριμνά για την εκτέ¬ 
λεση των αποφάσεών της και συγκροτεί επιτροπές από 
τα μέλη της για τη διεκπεραίωση συγκεκριμένων θε¬ 
μάτων. Επίσης, έχει την ακαδημαϊκή ευθύνη για τη 
λειτουργία του Π.Σ.Ε., εκπροσωπεί τη Συνέλευση εντός 
και εκτός Α.Ε.Ι. ή Τ.Ε.Ι. και συμμετέχει στη Σύγκλητο. 

γ) Ο Αναπληρωτής αντικαθιστά τον Πρόεδρο του 
Π.Σ.Ε., όταν αυτός απουσιάζει ή κωλύεται ή ελλείπει 
και ασκεί όσες αρμοδιότητες του μεταβιβάζει ο Πρόε¬ 
δρος του Προγράμματος. 

δ) Ο Διευθυντής του Π.Σ.Ε. έχει την ευθύνη εφαρ¬ 
μογής του Π.Σ.Ε.. 

9. Στα Π.Σ.Ε., σύμφωνα με τον κατά την παρ. 2 ίου 
παρόντος άρθρου κύριο σκοπό τους, που ουνίσταται 
στην δια βίου εκπαίδευση, γίνονται κατά προτεραιότητα 
δεκτοί υποψήφιοι ως προς τους οποίους κυρίως τίθεται 
το ζήτημα της δια βίου εκπαίδευσης, ιδίως δηλαδή 
ηλικίας άνω των 23 ετών, Έλληνες ή αλλοδαποί κάτοχοι 
τίτλου απολυτηρίου Ενιαίου Λυκείου ή άλλου ισότιμου 
ή αντίστοιχου τίτλου δευτεροβάθμιας εκπαίδευσης ίου 
εσωτερικού ή του εξωτερικού που ανήκουν στις ακό¬ 
λουθες κατηγορίες: 

α) κάτοχοι απολυτηρίου Ενιαίου Λυκείου ή οι συμμε- 
τέχοντες στις Γενικές Εξετάσεις, όσο αυτές θα διε¬ 
ξάγονται, 

β) φοιτητές ή σπουδαστές σε Α.Ε.Ι. ή Τ.Ε.Ι. ή αντί- 

στοιχα αναγνωρισμένα ιδρύματα του εξωτερικού, 
γ) φοιτητές ή σπουδαστές σε ελληνικά Α.Ε.Ι. ή Τ.Ε.Ι., 
δ) πτυχιούχοι Α.Ε.Ι. ή Τ.Ε.Ι., 

ε) κάτοχοι απολυτηρίου Ενιαίου Λυκείου, οι οποίοι 
δεν ανήκουν στις ανωτέρω κατηγορίες. 

10. α) Η επιλογή για κάθε κατηγορία υποψηφίων 
γίνεται με βάση τα ακόλουθα κριτήρια και ανάλογα με 
το συντελεστή βαρύτητας αυτών: 

ΐ) Για τους κατόχους απολυτηρίου Ενιαίου Λυκείου ή 
για τους συμμετέχοντες στις Γενικές Εξετάσεις, όσο 
αυτές θα διεξάγονται, λαμβάνονται υπόψη ο βαθμός 
απολυτηρίου Ενιαίου Λυκείου ή άλλου ισότιμου ή αντί¬ 
στοιχου τίτλου δευτεροβάθμιας εκπαίδευσης του εσω¬ 
τερικού ή του εξωτερικού και ο μέσος όρος βαθμολογίας 
των Γενικών Εξετάσεων. 

<\ϋ) Για τους φοιτητές ή σπουδαστές εξωτερικού λαμ- 
βάνονται υπόψη ο βαθμός απολυτηρίου Ενιαίου Λυκείου 
ή άλλου ισότιμου ή αντίστοιχου τίτλου δευτεροβάθμιας 
εκπαίδευσης του εσωτερικού ή εξωτερικού, ο μέσος 
όρος βαθμολογίας των Γενικών Εξετάσεων και ο αριθ¬ 
μός μαθημάτων και ο μέσος όρος βαθμολογίας επιτυ¬ 
χούς φοίτησης στο ίδρυμα τριτοβάθμιας εκπαίδευσης 
του εξωτερικού. 

ϋί) Για τους φοιτητές ελληνικών Α.Ε.Ι. ή Τ.Ε.Ι. λαμ- 
βάνονται υπόψη ο βαθμός απολυτηρίου Ενιαίου Λυκείου 
ή άλλου ισότιμου ή αντίστοιχου τίτλου δευτεροβάθμιας 
εκπαίδευσης του εσωτερικού ή εξωτερικού, ο μέσος 
όρος βαθμολογίας των Γ ενικών Εξετάσεων και ο αριθ¬ 
μός μαθημάτων και ο μέσος όρος βαθμολογίας επιτυ¬ 
χούς φοίτησης στην τριτοβάθμια εκπαίδευση. 

ίν) Για τους πτυχιούχους Α.Ε.Ι. ή Τ.Ε.Ι. λαμβάνεται 
υπόψη ο βαθμός πτυχίου. 

ν) Για τους υποψηφίους που δεν ανήκουν στις πα¬ 
ραπάνω κατηγορίες λαμβάνονται υπόψη ο βαθμός α¬ 
πολυτηρίου Ενιαίου Λυκείου ή άλλου ισότιμου ή αντί¬ 
στοιχου τίτλου δευτεροβάθμιας εκπαίδευσης του εσω¬ 
τερικού ή εξωτερικού. 

β) Με την απόφαση κατάρτισης-έγκρισης κάθε Π.Σ.Ε. 
καθορίζονται από τα αρμόδια όργανα των Α.Ε.Ι. ή Τ.Ε.Ι., 
κατά τις διακρίσεις του εδαφ. γ’ της παρ. 3 του παρόντος 
άρθρου, οι λεπτομέρειες εφαρμογής των κριτηρίων 
αυτών, καθώς και τα συμπληρωματικά, στο πνεύμα της 
παρ. 2 του παρόντος άρθρου, αξιολογικά κριτήρια για 
την εισαγωγή των υποψηφίων (ιδίως, η βαθμολογία σε 
μαθήματα σχετικά με το γνωστικό αντικείμενο του Π.Σ.Ε. 
ανά κατηγορία υποψηφίων, η επίδοση στην επαγγελ¬ 
ματική δραστηριότητα των υποψηφίων). 

γ) Σε περίπτωση υπερβάλλουσας ζήτησης, καθορίζο¬ 
νται για κάθε Π.Σ.Ε. με την απόφαση κατάρτισης-έ- 
γκρισής του τα ποσοστά εισαγωγής ανά κατηγορία 
υποψηφίων, καθώς και οι συντελεστές βαρύτητας των 
κριτηρίων επιλογής. 

11. α) Οι εγγραφές των υποψηφίων γίνονται με αίτησή 
τους στο Π.Σ.Ε. και εν συνεχεία με εγγραφή στα 
μαθήματα του προγράμματος. Η αίτηση κατατίθεται στη 
Γραμματεία του οικείου προγράμματος. 

β) Οι υποψήφιοι επιλέγουν μέχρι εννέα (9) μαθήματα 
κάθε έτος. Παρέκκλιση από την ως άνω διάταξη είναι 
δυνατή με απόφαση του Υπουργού Εθνικής Παιδείας 
και Θρησκευμάτων, μετά από εισήγηση της Συνέλευσης 
του Π.Σ.Ε.. 

γ) Τα μαθήματα του Π;Σ.Ε. και ο μέγιστος αριθμός 
φοιτητών ή σπουδαστών ανά μάθημα κάθε έτους ανα¬ 
κοινώνονται τουλάχιστον δύο (2) μήνες πριν από την 
έναρξη της εαρινής περιόδου για όλες τις περιόδους 
μαθημάτων. Οι δηλώσεις συμμετοχής υποβάλλονται κά¬ 
θε Δεκέμβριο για όλες τις περιόδους μαθημάτων, 
δ) Εάν ο αριθμός των ενδιαφερομένων για την πα¬ 


ρακολούθηση ενός μαθήματος υπερβαίνει το μέγιστο 
αριθμό παρεχόμενων θέσεων, ο Πρόεδρος του Π.Σ.Ε., 
μετά από εισήγηση της Συνέλευσης, προτρέπει τους 
ενδιαφερομένους σε άλλα μαθήματα του Π.Σ.Ε. ή στην 
παρακολούθηση του ίδιου μαθήματος αε άλλη χρονική 
περίοδο ή αποφασίζει τη διδασκαλία του μαθήματος σε 
πρόσθετες ώρες την ίδια περίοδο, 
ε) Οι φοιτητές ή σπουδαστές των Π.Σ.Ε. που έχουν 
εξεταστεί επιτυχώς στα μαθήματα κάθε περιόδου, εγ- 
γράφονται κατά προτεραιότητα στα μαθήματα της ε¬ 
πόμενης περιόδου. 

στ) Οι φοιτητές ή σπουδαστές ελληνικών Α.Ε.Ι. ή Τ.Ε.Ι. 
που γίνονται δεκτοί στα Π.Σ.Ε. μπορούν, με απόφαση 
της Συνέλευσης του Π.Σ.Ε., να κατοχυρώνουν μαθήματα 
του Π.Σ. που έχουν εξεταστεί με επιτυχία στο Ίδρυμα 
προέλευσης. 

ζ) Η εγγραφή φοιτητών ή σπουδαστών σε Π.Σ.Ε. 
συνεπάγεται την οριστική διαγραφή τους από το Π.Σ. 
του Ιδρύματος προέλευσης. 

12. α) Τέλη εγγραφής και φοίτησης μπορούν να 
επιβληθούν στους φοιτητές των Π.Σ.Ε., που έχουν 
συμπληρώσει το 25ο έτος της ηλικίας τους, με απόφαση 
του Υπουργού Εθνικής Παιδείας και Θρησκευμάτων 
ύστερα από γνώμη της Συνέλευσης του Π.Σ.Ε., για 
κάλυψη λειτουργικών τους δαπανών. 

β) Για τους υποψηφίους ηλικίας κάτω των 25 ετών 
που εγγράφονται στο Π.Σ.Ε. η φοίτηση είναι δωρεάν. 
Το κόστος των σπουδών τους καλύπτεται από την 
κρατική επιχορήγηση προς το Τμήμα που έχει τη διοι¬ 
κητική ευθύνη χορήγησης του πτυχίου. 

γ) Υποτροφίες προς τους φοιτητές ή σπουδαστές 
των Π.Σ.Ε., ηλικίας άνω των 25 ετών, μπορούν να 
χορηγούνται για την κάλυψη τελών εγγραφής. 

. 13. α) Η φοίτηση στα Π.Σ.Ε. μπορεί να διακοπεί μετά 
από αίτηση του ενδιαφερομένου και απόφαση της Συ¬ 
νέλευσης για χρονικό διάστημα που δεν μπορεί να 
υπερβαίνει τα δύο (2) έτη. 

β) Στους φοιτητές ή σπουδαστές των Π.Σ.Ε. εφαρ¬ 
μόζονται αναλόγως οι διατάξεις που αφορούν τη δια¬ 
νομή συγγραμμάτων, την αναβολή στράτευσης και τις 
λοιπές παροχές φοιτητικής ή σπουδαστικής μέριμνας 
που ισχύουν για τους λοιπούς φοιτητές ή σπουδαστές 
των Α.Ε.Ι. ή Τ.Ε.Ι., κατά την κείμενη κάθε φορά νομο¬ 
θεσία. 

14. α) Τα Π.Σ.Ε. αποτελούνται από συγκεκριμένο 
αριθμό μαθημάτων που καθορίζεται με την απόφαση 
κατάρτισης-έγκρισής τους και έχουν διάρκεια τουλάχι¬ 
στον ίση με τη διάρκεια των Π.Σ.. 

β) Το διδακτικό έργο στα Π.Σ.Ε, πραγματοποιείται 
κατά τρόπο ανάλογο με αυτόν που ισχύει για τα Π.Σ. 
των Α.Ε.Ι. ή των Τ.Ε.Ι., προσαρμοσμένο στις ιδιαιτερό¬ 
τητες του σκοπού τους. 

γ) Στα Π.Σ.Ε. επιτρέπεται η συνδιδασκαλία με μαθή¬ 
ματα που διδάσκονται ήδη στα συμβατικά προγράμματα 
σπουδών. 

δ) Τα Π.Σ.Ε. μπορούν να λειτουργούν τρεις (3) πε¬ 
ριόδους ανά έτος (χειμερινή, εαρινή και θερινή). 

ε) Τα μαθήματα του Π.Σ.Ε. μπορούν να διδάσκονται 
και σε άλλη γλώσσα, πλην της ελληνικής, 
στ) Τα μαθήματα του Π.Σ.Ε. διδάσκονται από μέλη 
Δ.Ε.Π. των Α.Ε.Ι. και Ε.Π. των Τ.Ε.Ι. αντιστοίχως και 
από έκτακτο διδακτικό προσωπικό που πληροί τα τυπικά 
και ουσιαστικά προσόντα του προσωπικού του π.δ. 
407/1980 για τα Π.Σ.Ε. των Α.Ε.Ι. και της παρ. 4 του 
άρθρου 19 του ν. 1404/1983, όπως ισχύει, για τα Π.Σ.Ε. 
των Τ.Ε.Ι.. Το ως άνω προσωπικό προσλαμβάνεται με 
απόφαση της Συνέλευσης του Π.Σ.Ε:.. 
ζ) Οι ώρες διδασκαλίας στα Π.Σ.Ε. υπολογίζονται για 

τη συμπλήρωση του ελάχιστου νόμιμου ωραρίου διδα¬ 
σκαλίας για την ένταξη των μελών Δ.Ε.Π. των Α.Ε.Ι. 
και Ε.Π. των Τ.Ε.Ι. στις κατηγορίες πλήρους ή μερικής 
απασχόλησης. 

15. Οι Πρυτάνεις των Α.Ε.Ι. ή οι Πρόεδροι των Τ.Ε.Ι. 
ή οι Πρόεδροι των Π.Σ.Ε., μπορούν να συνάπτουν 
συμβάσεις συνεργασίας για την εξασφάλιση της απαι- 
τούμενης υποδομής του Προγράμματος με φορείς του 
δημόσιου ή ιδιωτικού τομέα. 

16. Με απόφαση της Συνέλευσης του Π.Σ.Ε., που 
εγκρίνεται, ως προς τη νομιμότητά της, από τον Υ¬ 
πουργό Εθνικής Παιδείας και Θρησκευμάτων, καταρτί¬ 
ζεται ο Κανονισμός λειτουργίας του Π.Σ.Ε., με τον 
οποίο ρυθμίζονται ειδικότερα θέματα οργάνωσης, διοί¬ 
κησης και λειτουργίας του Π.Σ.Ε., καθώς και η δομή, 
η λειτουργία, ο οδηγός σπουδών, ο τρόπος και η 
διαδικασία εξετάσεων, η βαθμολογία, η χρονική διάρκεια 
των περιόδων λειτουργίας του Π.Σ.Ε. και κάθε άλλη 
αναγκαία λεπτομέρεια. 

17. α) Η επιτυχής φοίτηση στα Π.Σ.Ε. οδηγεί: ί) στην 
απόκτηση πτυχίων τριτοβάθμιας εκπαίδευσης, Α.Ε.Ι. ή 
Τ.Ε.Ι., ϋ) στη βεβαίωση σπουδών για όσους παρακο¬ 
λουθούν μεμονωμένα μαθήματα, με την οποία πιστο¬ 
ποιείται συγκεκριμένος αριθμός διδακτικών μονάδων. 

β) Στην περίπτωση που τη διοικητική ευθύνη χορή¬ 
γησης του πτυχίου έχει το Τμήμα, το πτυχίο του Π.Σ.Ε. 
υπογράφεται από τον Γραμματέα του Τμήματος, τον 
Πρόεδρο του Π.Σ.Ε. και τον Πρύτανη του Α.Ε.Ι. ή τον 
Πρόεδρο του Τ.Ε.Ι. αντίστοιχα. Στην περίπτωση που 
τη διοικητική ευθύνη χορήγησης του πτυχίου έχει το 
Α.Ε.Ι. ή το Τ.Ε.Ι., το πτυχίο του Π.Σ.Ε. υπογράφεται 
από τον Προϊστάμενο της Γραμματείας του Α.Ε.Ι. ή 
τον Γενικό Γραμματέα του Τ.Ε.Ι., τον Πρόεδρο του 
Π.Σ.Ε. και τον Πρύτανη του Α.Ε.Ι. ή τον Πρόεδρο του 
Τ.Ε.Ι. αντίστοιχα. 

18. α) Σε κάθε Α.Ε.Ι. ή Τ.Ε.Ι. που παρέχει Π.Σ.Ε. 
μπορεί να λειτουργεί Επιτροπή Στρατηγικού Σχεδιασμού 
και Ποιότητας (Ε.Σ.Σ.Π.), που έχει ως αποστολή τη 
διαμόρφωση εκπαιδευτικού σχεδιασμού και ανάπτυξης 
των Π.Σ.Ε. του Α.Ε.Ι. ή Τ.Ε.Ι. αντίστοιχα και τη δια¬ 
σφάλιση της ποιότητας στη λειτουργία, στην εκπαίδευ¬ 
ση, στην έρευνα και στις λοιπές δραστηριότητες των 
Π.Σ.Ε.. 

Στην Ε.Σ.Σ.Π. συμμετέχουν απαραιτήτως ο Πρόεδρος 
και ο Διευθυντής κάθε Π.Σ.Ε.. Η ιδιότητα και ο αριθμός 
των μελών της Επιτροπής, ο τρόπος εκπροσώπησης, 
οργάνωσης και λειτουργίας της, καθορίζονται με από¬ 
φαση της Συγκλήτου του Α.Ε.Ι. ή του Συμβουλίου του 
Τ.Ε.Ι. αντίστοιχα. 

β) Η Ε.Σ.Σ.Π. προτείνει στη Σύγκλητο του Α.Ε.Ι. ή 
το Συμβούλιο του Τ.Ε.Ι. και στα υπόλοιπα όργανα του 
Α.Ε.Ι. ή Τ.Ε.Ι. την εκπαιδευτική και στρατηγική ανάπτυξη 
(στρατηγικό σχέδιο), υποστηρίζει τις διαδικασίες δια¬ 
μόρφωσης του μακροπρόθεσμου προγραμματισμού, α¬ 
ξιολογεί την αποτελεσματικότητα της λειτουργίας και 
των οργανωτικών μονάδων, έχει την ευθύνη της δια¬ 
μόρφωσης και εφαρμογής διαδικασιών διασφάλισης 
ποιότητας και αξιολόγησης του εκπαιδευτικού και του 
ερευνητικού έργου, υλοποιείτο εκπαιδευτικό πρόγραμμα 
(σχεδιασμός, συντονισμός, έλεγχος). Η Ε.Σ.Σ.Π. μπορεί 
να συστήνει επί μέρους επιτροπές και ομάδες εργασίας. 

19. α) Σε κάθε Α.Ε.Ι. ή Τ.Ε.Ι. που παρέχει Π.Σ.Ε. 
μπορεί να λειτουργεί ειδική οργανωτική μονάδα διοι¬ 
κητικής και γραμματειακής υποστήριξης (Μ.Δ.Υ. - 
Π.Σ.Ε.) κοινή για όλα τα Π.Σ.Ε.. Στη μονάδα αυτήν 
ορίζεται με απόφαση του Πρυτανικού Συμβουλίου, Προϊ¬ 
στάμενος διοικητικών υπηρεσιών Π.Σ.Ε.. Η εσωτερική 
δομή και λειτουργία της Μ.Δ.Υ. καθορίζεται με απόφαση 


του Πρυτανικού Συμβουλίου, σύμφωνα με τις ιδιαιτερό¬ 
τητες του κάθε Α.Ε.Ι, ή Τ.Ε.Ι.. 

β) Η Μ.Δ.Υ. είναι αρμόδια για την υποστήριξη οργά¬ 
νωσης και διοίκησης, για την εξασφάλιση της υλικοτε- 
χνικής υποδομής, για τη λειτουργία, για τη διαχείριση 
του πληροφοριακού συστήματος, για τη γραμματειακή 
υποστήριξη, καθώς και για την υποστήριξη της οικο¬ 
νομικής διαχείρισης των Π.Σ.Ε.. 

γ) Για κάθε Π.Σ.Ε. ορίζεται με απόφαση του Πρυτα- 
νικού Συμβουλίου, ένας Γραμματέας του Π.Σ.Ε., ο ο¬ 
ποίος εισηγείται στο Διευθυντή του Π.Σ.Ε.. Ο Γραμμα¬ 
τέας του Π.Σ.Ε. διασφαλίζει τη σύνδεση του Π.Σ.Ε. με 
τη Μ.Δ.Υ. και τη γραμματειακή και διοικητική υποστήριξη 
του Διευθυντή, του Προέδρου και της Συνέλευσης του 
Π.Σ.Ε.. 

δ) Σε περίπτωση που στο Α.Ε.Ι. ή Τ.Ε.Ι. λειτουργεί 
μόνο ένα Π.Σ.Ε., καθήκοντα Γραμματέα σε αυτό ασκεί 
ο Προϊστάμενος της Μ.Δ.Υ.. 

ε) Σε περίπτωση που στο Α.Ε.Ι. ή Τ.Ε.Ι. δεν λειτουργεί 
Π.Σ.Ε., αλλά παρέχει μαθήματα σε Π.Σ.Ε. άλλου Α.Ε.Ι. 
ή Τ.Ε.Ι., η διοικητική υποστήριξη αναλαμβάνεται από 
τις γραμματείες των Τμημάτων που συμμετέχουν στην 
πρωτοβουλία κατάρτισης των Π.Σ.Ε.. 

Άρθρο 2 

1. α) Ειδικά για τη συνέχιση των σπουδών των 
εγγεγραμμένων φοιτητών στα Π.Σ.Ε. που συστήθηκαν 
με τις υπ* αριθμ. Β 1/138/27.2.1998, Β1/139/27.2.1998, 
Β1/140/27.2.1998 (ΦΕΚ 197 Β') αποφάσεις του Υπουρ¬ 
γού Εθνικής Παιδείας και Θρησκευμάτων, ιδρύονται στο 
Πολυτεχνείο Κρήτης τα ακόλουθα Προγράμματα: 
ί) Πρόγραμμα Τεχνολογίας Υλικών και Κατασκευών, 
ΐί) Πρόγραμμα Επιστήμης Μηχατρονικής και Ιατρικής 
Τεχνολογίας, 

ίιι) Πρόγραμμα Καλών Τεχνών και Σύγχρονης Τεχνο¬ 
λογίας. 

β) Τα ως άνω Προγράμματα διέπονται εφεξής από 
τις διατάξεις του παρόντος. 

γ) Στα Προγράμματα αυτά εγγράφονται ως φοιτητές 
αποκλειστικώς και μόνον όσοι είχαν εγγραφεί στα ως 
άνω Π.Σ.Ε. του Πολυτεχνείου Κρήτης μέχρι τη δημο¬ 
σίευση του παρόντος στο αντίστοιχο έτος, τα δε μα¬ 
θήματα στα οποία είχαν εξετασθεί επιτυχώς κατοχυ¬ 
ρώνονται. 

δ) Με απόφαση της Συγκλήτου του Πολυτεχνείου 
Κρήτης καθορίζονται: 

ί) η ελάχιστη υποχρεωτική διάρκεια φοίτησης στο 
Πρόγραμμα, με καθορισμό του αριθμού των απαιτουμε- 
νων μαθημάτων για τη λήψη του πτυχίου, 
ίί) η δομή του Προγράμματος, περιλαμβανομένων των 
μαθημάτων, των σεμιναρίων, των πρακτικών ασκήσεων 
ή των εργαστηρίων που το συγκροτούν, καθώς και των 
ωρών διδασκαλίας, των διδακτικών μονάδων, 
ίϋ) η κάλυψη των διδακτικών αναγκών, 
ιν) ο τρόπος καταβολής του τέλους εγγραφής όσων 
εγγράφονται στο Πρόγραμμα και συμπληρώνουν στο 
τέλος του ημερολογιακού έτους το 25ο έτος της ηλικίας 
τους, 

ν) κάθε άλλη λεπτομέρεια σχετικά με την οργάνωση 
και τη λειτουργία των εν λόγω Προγραμμάτων. 

ε. Η ανωτέρω απόφαση της Συγκλήτου του Πολυτε¬ 
χνείου Κρήτης εκδίδεται στο πλαίσιο των εγκεκριμένων 
Τεχνικών Δελτίων των Π.Σ.Ε. που συστήθηκαν με τις 
υπ' αριθ. Β1 /138/27.2.1998, Β1/139/27.2.1998 και Β1/ 
140/27.2.1998 αποφάσεις του Υπουργού Εθνικής Παι¬ 
δείας και Θρησκευμάτων. 

στ) Τη διοικητική ευθύνη χορήγησης του πτυχίου των 

εν λόγω Προγραμμάτων έχει το Πολυτεχνείο Κρήτης. 

ζ) Με απόφαση των οικείων Συγκλήτων του Πολυ¬ 
τεχνείου Κρήτης και του Ιδρύματος υποδοχής είναι 
δυνατόν τα εν λόγω Προγράμματα, με τους όρους και 
τις προϋποθέσεις της παρούσας παραγράφου, να με- 
ταφέρονται σε άλλα Α.Ε.Ι., εφαρμοζομένων κατά τα 
λοιπά αναλόγως των διαλαμβανομένων στα εδάφια δ', 
ε' και στ' της παρούσας παραγράφου. 

2. Οι φοιτητές /των ως άνω ,Π.Σ.Ε. που συστήθηκαν 
με τις ύπ* αριθμ. Β 1/138/27.2.1998, Β 1/139/27.2.1998, 

Β 1/140/27.2.1998 (ΦΕΚ 197 Β*) αποφάσεις του Υπουρ¬ 
γού Εθνικής Παιδείας και Θρησκευμάτων στο Πολυτε¬ 
χνείο Κρήτης και οι οποίοι διέκοψαν τις σπουδές τους 
σε Π.Σ. Ιδρυμάτων τριτοβάθμιας εκπαίδευσης, διαγρα- 
φέντες από αυτά, δύνανται, μετά από αίτησή τους, να 
εγγράφονται εκ νέου στο εξάμηνο διακοπής των σπου¬ 
δών τους στο Ίδρυμα προέλευσής τους. Η ως άνω 
αίτηση υποβάλλεται στη Γραμματεία του Ιδρύματος 
προέλευσής τους εντός αποκλειστικής προθεσμίας ενός 
έτους από τη δημοσίευση του παρόντος. 

3. α) Στους αναφερόμενους στην παρ. 1 του παρόντος 
άρθρου φοιτητές επιτρέπεται, επίσης, να μετεγγράφο- 
νται ως υπεράριθμοι σε οποιοδήποτε από τα λειτουρ- 
γούντα Π.Σ.Ε. της επιλογής τους και σε ποσοστό 15% 
επί του εκάστοτε αριθμού εισακτέων των Π.Σ.Ε. επι¬ 
λογής τους, με μόνη την αίτησή τους. Η αίτηση αυτή 
υποβάλλεται στη Γραμματεία του Π.Σ.Ε. επιλογής τους 
εντός αποκλειστικής προθεσμίας τριάντα (30) ημερών 
από τη δημοσίευση του παρόντος για την τρέχουσα 
περίοδο και εντός της τασσομένης από^ τα' Π.Σ.Ε.' 
επιλογής τους προθεσμίας για τις επόμενες περιόδους. 

β) Για τη μεταξύ τους προτεραιότητα μετεγγραφής 


λαμβάνονται υπόψη τα έτη και η επίδοση της φοίτησής 
τους στα Π.Σ.Ε. που συστήθηκαν με τις υπ’ αριθμ. 
Β1/138/27.2.1998, Β1/139/27.2.1998, Β1/140/27.2.1998 
(ΦΕΚ 197 Β*) αποφάσεις του Υπουργού Εθνικής Παιδείας 
και Θρησκευμάτων στο Πολυτεχνείο Κρήτης, καθώς και 
τα αξιολογικά κριτήρια του εδαφ. α* της παρ. 10 του 
άρθρου 1 του παρόντος ανά κατηγορία μετεγγραφο- 
μένων, με συντελεστές ίσης βαρύτητας. 

γ) Οι ανωτέρω φοιτητές μπορούν, με απόφαση της 
Συνέλευσης του Π.Σ.Ε. επιλογής τους, να κατοχυρώ¬ 
νουν μαθήμαχρ του οικείου προγράμματος, στα οποία 
είχαν εξεταστεί επιτυχώς στο Π.Σ.Ε. προέλευσής τους. 

4. Η μετεγγραφή των ανωτέρω φοιτητών κατά τις 
διατάξεις της προηγούμενης παραγράφου στα λειτουρ- 
γούντα Π.Σ.Ε. δεν εμποδίζει τη δυνατότητα εκ νέου 
μετεγγραφής τους στα Προγράμματα της παραγράφου 
1 του παρόντος άρθρου. 

5. Οι φοιτητές της παρ. 1 του παρόντος άρθρου 
εγγράφονται σε Π.Σ.Ε. που είναι δυνατόν να ιδρύονται 
κατά τις διατάξεις του παρόντος και τα οποία έχουν 
όμοιο ή συγγενές γνωσπκό αντικείμενο με τα Π.Σ.Ε. 
που συστήθηκαν με τις υπ* αριθμ. Β1/138/27.2.1998, 
Β1/139/27.2.1998, Β1/140/27.2.1998 (ΦΕΚ 197 Β’) α¬ 
ποφάσεις του Υπουργού Εθνικής Παιδείας και Θρη¬ 
σκευμάτων στο Πολυτεχνείο Κρήτης. 

6. α) Όλα τα υφιστάμενα Π.Σ.Ε. διέπονται εφεξής 
από τις διατάξεις του παρόντος. 

β) Με αποφάσεις του Υπουργού Εθνικής Παιδείας 
και Θρησκευμάτων, που εκδίδονται μετά από γνώμη της 
Συνέλευσής του Π.Σ.Ε., προσαρμόζονται η οργάνωση 
και η λειτουργία των υφισταμένων Π.Σ.Ε. στις διατάξεις 
του παρόντος. 


Άρθρο 3 

Η παρ. 6 του άρθρου 2 του Ν. 2525/1997 (ΦΕΚ 188/Α723.9.97) καταργείται. 

Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως. 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως Νόμου του 
Κράτους. 


Αθήνα, 15 Νοεμβρίου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Γ. ΑΡΣΕΝΗΣ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 16 Νοεμβρίου 1999 


Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Ε. ΓΙΑΝΝΟΠΟΥΛΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

____— - --— -1 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * 

ΡΑΧ 52 34 312 

ΗΛΕΚΤΡΟΝΙΚΗ ΔΙΕΥΘΥΝΣΗ: ΙτΚρ: νννννν.β1.9Γ 


β-ΠΠΗίΙ: ννβΐ3ΙΎ133ίθΓ @ Θ1.9Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε* 5225 761 

5230 341 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227-Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661)89 127/89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 

ΤΙΜΗ ΦΥΛΛΩΝ ' Μέχρι 8 σελίδε£ ! 200 δ ΡΧ· 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ _ Απ £ 8 σε χ(5ες και άνω προσαύξηση 100 δρχ. ανά βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 » 

70.000 » 

30.000 » 

15.000 » 

5.000 » 

10.000 » 

3.000 » 

10.000 » 

250.000 » 

3.000 δρχ. 

3.500 » 

750 » 

3.500 » 

1.500 » 

750 » 

250 » 

500 » 

150 » 

500 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 

με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. # , 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τά ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσο της 

συνδρομής και ολόκληρο το ποσό υπέρ του ΤΑΠΕΤ. , 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρονου. Δεν 

εγγράφονται συνδρομητές για μικρότερο χρονικό διάστημα. , 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* ΑντίνοαΦα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00 | 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





